is is is is en en is is is is hbs_lat is is en is is is is is is is is hu is is is is en hbs_lat sv is is is is is is is is is is de en is is is is sk is is is is de is is fy is is is pt is is fi en en is hbs_lat is is is is cs is is et is sk is is is is en is is sk is is is is is is is cs cs is en cs cs cs de cs cs pt is et is is cs cs is fi id is fi es is en en is hu id is tr is is is is is pt en is is is en is is fr is en is is en is ca en sv es cs nb is is is en cs is de en es
Að byrja í grunnskóla og frístundaheimili | Reykjavíkurborg
Næsta skólaár hefst þriðjudaginn 22. ágúst 2017.
Þegar barn fer úr leikskóla í grunnskóla er augljósasta breytingin sú að námið er lögbundið en nám í leikskóla er valkvætt. Foreldrum er því skylt að sjá til þess að barn þeirra sæki grunnskóla. Foreldrar geta svo valið hvort þeir skrá börn sín á frístundaheimili að hefðbundnum skóladegi loknum.
Hægt er að hafa samband við grunnskóla, frístundamiðstöðina í hverfinu eða Þjónustuver Reykjavíkurborgar í síma 411-1111 til að fá leiðbeiningar við að skrá börnin. Áður en sótt er um dvöl á frístundaheimili þurfa börn að vera skráð rafrænt í viðkomandi grunnskóla. Umsókn um frístundaheimili gildir fyrir eitt skólaár í senn.
Skv. lögum um leik- og grunnskóla ber þeim að vera í samstarfi sem stuðlar að samfellu í uppeldi og menntun barna en samstarfið getur verið breytilegt eftir hverfum og skólum. Upplýsingar um börnin fylgja þeim á milli skólastiga svo unnt sé að mæta sérhverju þeirra þar sem það er statt í þroska og námi. Foreldrar skulu upplýstir um hvaða upplýsingum er miðlað á milli skóla en það er lagaleg skylda leikskólastjóra og annarra sérfræðinga á vegum sveitarfélagsins að koma þeim til skila.
Frístundaheimili eru starfrækt við alla grunnskóla Reykjavíkurborgar. Þau bjóða upp á fjölbreytt tómstundastarf þegar skóladegi barna í 1. - 4. bekk lýkur til kl. 17:00. Fast mánaðargjald árið 2017 er 16.830 kr. á mánuði fyrir 5 daga vistun með síðdegishressingu. Sjá nánar gjaldskrá frístundaheimila. Ekki er hægt að tryggja öllum börnum dvöl á frístundaheimili fyrr en tekist hefur að manna stöður frístundaleiðbeinenda/ráðgjafa. Umsóknir eru afgreiddar í þeirri röð sem þær berast en börn sem eru að hefja skólagöngu hafa forgang að dvöl á frístundaheimilum.
Börn í Klettaskóla sækja frístundaheimilið Guluhlíð. Sótt er um fyrir skólaárið 2017-2018 á Rafrænni Reykjavík. Veljið umsókn um frístundastarf fyrir fötluð börn og unglinga. Hægt er að sækja um frá og með 22. febrúar fyrir börn sem eru að byrja í 1. bekk og 2. mars fyrir börn sem eru að fara í 2.-4. bekk.
Upplýsingar um annað frístundastarf er að finna á vefnum www.fristund.is. Þar er jafnframt að finna upplýsingar um frístundakortið sem foreldrar geta notað upp í greiðslu fyrir frístundastarf 6-18 ára barna, hvort sem það er frístundaheimili eða greiðsla á þátttöku- og æfingagjöldum.
Ef börn innritast í sjálfstætt starfandi skóla, sérskóla eða fara erlendis er óskað eftir að upplýsingar um það verði sendar á netfangið sfs@reykjavik.is. Sama á við ef börn fara í almennan grunnskóla utan Reykjavíkur.
Flestir, ef ekki allir skólar, bjóða foreldrum til  kynningarfundar eða námskeiðs við upphaf grunnskólagöngunnar þar sem þeir eru upplýstir um starfið fram undan. Þannig eru foreldrar betur í stakk búnir til að tileikna sér hlutverk skólaforeldra. Yfirleitt er boðið til sérstaks fundar með kennara, nemanda og foreldrum hans þar sem fjallað er um skólagönguna fram undan og styrk og veikleika nemandans.
Áhugi og viðhorf foreldra skipta sköpum
Þegar barn byrjar í grunnskóla þurfa foreldrar að gera ráð fyrir að það krefjist tíma þeirra og athygli. Það skiptir miklu máli að þeir kynnist daglegu starfi barnsins í skólanum. En fyrst og fremst ættu foreldrar grunnskólabarna að sýna starfi barna sinna áhuga og virðingu með því spyrja þau, hlusta og ræða á jákvæðum nótum um skólann og námið. Með viðhorfum sínum senda foreldrar börnum sínum skilaboð um hvað felist í því að vera góður nemandi.
Gæði í þjónustu dagforeldra í Reykjavík
Niðurgreiðslur vegna dvalar barns hjá dagforeldri
Starfsleyfi, ráðgjöf og eftirlit
Að byrja í leikskóla
Frístundaheimili fyrir 6-9 ára
Félagsmiðstöðvar fyrir 10-16 ára
Frístundastarf fyrir börn með sérþarfir
Að byrja í grunnskóla
Fjölmenningarlegt skóla- og frístundastarf
Mat á skóla- og frístundastarfi
Mínar síður - Rafræn Reykjavík
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 3 + 14 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram